Broud
ప్రతికూల పరిస్థితుల్లోనూ పరుగులు చేస్తాడు
న్యూఢిల్లీ: మైదానంలో ఈ సంవత్సరం అన్ని ఫార్మాట్లలో పరుగుల వరద పారించిన భారత స్టార్‌ బ్యాట్స్‌మెన్‌ కోహ్లీ కంటే ఇంగ్లండ్‌ బ్యాట్స్‌మెన్‌ జో రూట్‌ అత్యుత్తమ క్రికెటరని జట్టులో అతని సహచరుడు స్టువర్ట్‌ బ్రాడ్‌ అభిప్రాయం వ్యక్తం చేశాడు.ఇటీవల ఇంగ్లండ్‌తో ముగిసిన అయిదు టెస్టుల సిరీస్‌లో కోహ్లీ ఒక డబుల్‌ సెంచరీతో పాటు 655 పరుగులు చేసిన విషయం తెలిసిందే.కోహ్లీ,జో రూట్‌,స్టీవ్‌ స్మిత్‌లలో ఎవరు అత్యుత్తమ బౌలర్‌ అని నన్ను అడిగితే నా ఓటు జో రూట్‌కే.ఎందుకంటే అతనితో కలిసి నేను చాలా మ్యాచ్‌లు ఆడాను.ప్రతికూల పరిస్థితుల్లో కూడా పరుగులు రాబట్టడం ఎలాగో అతనికి బాగా తెలుసు.అయితే ఇటీవల ముగిసిన టెస్టు సిరీస్‌లో కోహ్లీ పరుగుల దాహానికి నేను ముగ్దుడినయ్యాను.అతన్ని నియంత్రించేందుకు ఇంగ్లండ్‌ బౌలర్లు శ్రమించాల్సి వచ్చింది అని బ్రాడ్‌ వివరించాడు.కాగా ఈ ఏడాడి 17 టెస్టు లాడిన జో రూట్‌ 1,477 పరుగులతో టాప్‌ స్కోరర్‌గా నిలువగా స్టీవ్‌ స్మిత్‌ 11 మ్యాచ్‌ల్లో 914 పరుగులతో సత్తాచాటాడు.వచ్చే ఏడాది ఫిబ్రవరి 23 నుంచి భారత్‌,ఆస్ట్రేలియా మధ్య నాలుగు టెస్టుల సిరీస్‌ ఆరంభం కానుంది.